Pugal
Pugal või pugalik on karvavärvus, mis tähistab lapilist või vöötidega kirjut karvkatet, kuid ka sellise karvkattega looma. Mulgi murdes on pugal punane valgete külgedega veis. Värvinimetust kasutatakse veiste kohta eelkõige, aga on kasutatud ka suure seateo mantlikilbi, haugi, puumakutsikate, samuti teatud kassitõugude värvuse kirjeldamiseks. Pugalaks või pugalpilviseks taevaks nimetatakse karvavärvuse eeskujul pilvekirjut, väikeste pilvelappidega taevast.